# Kalendoriaus vedlys

Kalendoriaus nustatymai išdėstyti keliuose puslapiuose esančiuose skirtukuose.

## Nuotraukos

Skirtuke Nuotraukos“ yra nuotraukų naršyklė, kuria naudojantis galima pasirinkti pavienes nuotraukas arba ištisus katalogus su nuotraukomis.
Atrinkus nuotraukas į kalendorių, parodomas vidutinis nuotraukų skaičius puslapyje ir likusi laisva vieta bei dar trūkstamų nuotraukų skaičius.

Nuotraukų skaičius skiriasi priklausomai nuo pasirinkto kalendoriaus išdėstymo (maketo).

Jeigu nuotraukų parenkama daugiau, negu gali tilpti pasirinktame kalendoriaus išdėstyme, vedlys automatiškai atranka reikiamą nuotraukų skaičių. Šios funkcijos nustatymus galima rasti skirtuke „Automatinis nuotraukų parinkimas“.

Spragtelėjus pele „Parodyti parinkimą“, galima pamatyti, kokias nuotraukas parinko vedlys ir kaip jos sugrupuotos. Atrinktos nuotraukos yra pažymėtos „kabliuku“. Šias nuotraukas galima pašalinti iš atrinktų nuotraukų sąrašo dešiniuoju pelės klavišu (kontekstiniame meniu) arba „šiukšliadėžės“ mygtuku.
Grupavimą galima nustatyti atitinkamame skirtuke (žiūrėti toliau).
Žinoma, vėliau rankiniu būdu galima įdėti į kalendorių atmestas nuotraukas, pakeisti esamas nuotraukas kitomis arba pašalinti nepageidaujamas nuotraukas. Be to, galima keisti nuotraukų dydį ir išdėstymą kalendoriuje.

Vertikalus rodiklis dešinėje pusėje rodo: žalia spalva - kiek užpildytas kalendorius, balta spalva - kiek dar liko laisvos vietos, o raudona spalva - automatinės atrankos metu atmestas nuotraukas.

## Fonas

Šia parinktimi valdomas automatinis kalendoriaus lapų fonų parinkimas. Fonai gali būti parenkami pavieniui arba drauge.

Pasirinkus šį variantą, kalendoriaus vedlys automatiškai atrenka atskirų lapų fonus.

„Balta“ ir „Juoda“ – reiškia balto arba juodo fono panaudojimą.
Pavyzdžiui, jeigu nenorima juodo fono, o norima tik balto - reikia tiesiog pažymėti „Balta“.

Jeigu parinktis „Sava nuotrauka kaip fonas“ yra aktyvi, tai, jeigu grupė visiškai užpildo dvigubą puslapį, viena nuotrauka bus panaudota kaip puslapio fonas.

Norint švelnių, vidutinių arba intensyvių spalvų fono, reikia rinktis „Multicolor“ tipo fonus, kurie gali būti 36 įvairių spalvų bei atspalvių.
Tokiu atveju kalendoriaus vedlys parenka geriausiai derančią prie puslapio spalvą.

Nepažymėjus jokios parinkties kalendoriaus lapų fonas bus baltas.

Žinoma, kalendoriaus fonus vėliau galima patiems rankiniu būdu priderinti arba pakeisti.

## Lapo išdėstymas

Čia galima nustatyti, kaip turėtų būti išdėstytos nuotraukos ir kalendoriniai duomenys kalendoriaus lapuose.

Kairėje rodomi esami gatavo kalendorių išdėstymai (maketai). Dešinėje rodomas pasirinktas išdėstymas (maketas).

Norint pasirinkti pageidaujamą išdėstymą (maketą), reikia jį pažymėti kairėje esančiame sąraše.
Spragtelėjus pele simbolį „=>“, pažymėtas išdėstymas (maketas) rodomas dešinėje.

Vėliau galima rankiniu būdu pakoreguoti kalendoriaus lapų išdėstymus ir perkelti nuotraukas, pakeisti jų dydį, pasukti perdengti vieną su kita, nustatant, kuri nuotrauka turėtų būti viršuje, o kuri apačioje.

## Automatinė nuotraukų atranka

Nustačius parinktį: panašios, neryškios, nepakankamai eksponuotos arba blyškios, tokios nuotraukos atmetamos. Svarbu, ar nuotraukos turėtų arba turi būti atsijojamos.

## Sukurti kalendorių

Mygtuku „Sukurti kalendorių“ paleidžiamas automatinis kalendoriaus kūrimas pagal visus anksčiau aprašytus nustatymus.

Vedliui baigus darbą visuomet galima jo pasiūlytą projektą įvairiai pakoreguoti pagal savo reikmes.