# Objektų parinkimas

Objektai - tai elementai, kuriuos galima redaguoti ir kurie sudaro mūsų produktą - taigi nuotraukos, puslapių maketai, fonai vektorinės grafikos paveikslėliai (clipart'ai) ir t.t. Norint panaudoti kokį nors elementą, reikia jį pasirinkti produktų naršyklėje ir įdėti į projektą.
Taigi čia nustatome, kas turėtų sudaryti mūsų projektą.

Virš daugumos produktų pasirinkimo lango rodomos pagrindinės produkto savybės. Kai kuriais atvejais jas galima keisti.

Objektų naršyklės viršutinėje dalyje yra parinkimo laukai, kurių skaičių renkantis galima riboti - pavyzdžiui, kai norima, kad puslapyje būtų išdėstytas tam tikras nuotraukų skaičius, arba kad fonai būtų tik iš skyrelio „Gamta“ ir pan.

Toliau yra objektų miniatiūros, kurios leidžia juos greitai atpažinti ir pasirinkti pele nustumiant į kuriamą projektą.

Nuotraukų miniatiūrų peržiūros dydį galima keisti žemiau esančiu slankikliu.

Objektų naršyklėje yra įvairių objektų rūšių žymelės. Tokių žymelių komplektas kinta priklausomai nuo produkto rūšies.

Atskirų žymelių apibūdinimas.

## Nuotraukos

nuotraukų parinkimas suskirstytas ir dvi žymeles: „Vietoje“ ir „Internetinis albumas“.

### Žymelė „Vietoje“

Ši žymelė nurodo kompiuteryje - tai yra, standžiajame diske, kaupikliuose ir prie kompiuterio prijungtuose skaitmeniniuose fotoaparatuose esančius objektus. Kaip ir sistemos naršyklėje, čia galima naršyti kompiuteryje saugomą medžiagą ir pasirinkti pageidaujamas nuotraukas iš laikmenų katalogų.

Pasirinkus katalogą, apačioje pasirodo jame esančių nuotraukų miniatiūros.
Fotoknygoje panaudotos nuotraukos pažymėtos mažu kableliu.

Nuotraukų miniatiūrų peržiūros dydį galima keisti žemiau esančiu slankikliu.

Spragtelėjus pasirinktą nuotrauką dešiniuoju pelės klavišu, kontekstiniame meniu galima pasirinkti įvairias redagavimo, rūšiavimo ir kitas funkcijas.

#### „Rasti panašių“

Spausdintinių nuotraukų (atspaudų) užsakymams tai netaikoma!

Pažymėjus nuotrauką, ši funkcija ieško tame kataloge nuotraukų, kurios atrodo panašios - taigi buvo paveiksluotos panašiu laiku arba išvaizda yra panaši. Panašumo laipsnį galima nustatyti slankikliu.

#### „Nustatyti nuotrauką kaip foną ...“

Dzięki tej funkcji możesz własne zdjęcie ustawić jako tło na lewej albo prawej stronie lub na obu stronach. W przeciwieństwie do dołączonych do Fotoksiążki teł, własne tło można edytować.

#### „Pažymėtų nuotraukų koliažas ...“

Iš kelių pažymėtų nuotraukų sudaromas koliažas. Nuotraukų dydis ir padėtis parenkama atsitiktinai. Šia komanda galima naudotis daug kartų, kol pavyksta gauti pageidaujamą rezultatą.

#### „Rūšiuoti pagal ...“

nuotraukos rūšiuojamos esamame kataloge pagal rinkmenų pavadinimus arba pagal nuotraukų nupaveikslavimo datą ir laiką.

#### „Atnaujinti katalogą“

Jeigu dirbant su projektu keitėsi katalogo turinys - pavyzdžiui, įdėjus arba pašalinus nuotrauką - šia funkcija galima atnaujinti katalogo turinio peržiūrą.

#### „Rodyti rinkmenų pavadinimus“

Po nuotraukų miniatiūromis įjungiamas arba išjungiamas rinkmenų pavadinimų rodymas.

#### „Spalvų rūšiavimas“

Papildomame lange grupuojamos panašaus spalvų derinio nuotraukos.
Šalia viena kitos esančios nuotraukos puikiai tarpusavyje dera. Spragtelėjus nuotrauką galima ją įdėti į fotoknygą. Rekomendacija: prie nuotraukos spalvų derinio reikėtų pritaikyti ir atitinkamą foną.

#### „Fotoknygos vedlys“

Įjungiamas fotoknygos vedlys.
(Žiūrėti skyrelį „Fotoknygos vedlys“.)

#### „CEWE-nuotraukų peržiūra“

Įjungiama pasirinktos nuotraukos apžiūra ir redagavimas. (žiūrėti skyrelį „Nuotraukų peržiūra“.)
Nuotraukos apžiūrą su redagavimo funkcijomis galima įjungti ir du kartus spragtelėjus pelės klavišą. Pastaba: jeigu nuotrauka imama iš nuotraukų naršyklės kairėje pusėje, tai joje atlikti pakeitimai pradinėje rinkmenoje neišsaugomi. Nenorint keisti originalo, naują nuotraukos variantą visuomet galima išsaugoti kitu pavadinimu, arba pirmiausia įdėti nuotrauką į projektą ir tik po to atverti ją peržiūrai. Tuomet išsaugant pakeitimus galima pasirinkti juos išsaugoti „Tik šiame užsakyme“.

### Žymelė „Internetinis albumas“

Čia galima užsiregistruoti portaluose „locr“ ir „flickr“ bei parsisiųsti iš jų nuotraukų savo produktams.
Jeigu dar nepriklausote šioms bendruomenėms, užsiregistruoti galima per nuorodą „Informacija“.

Portale „locr“ užsakomas nuotraukas galima įkelti tiesiai į savo albumą.

### Nuotraukų įdėjimas

Nuotraukas galima įdėti nutempiant jas iš naršyklės į nuotraukos rėmelius produkto rengyklėje.

Įdedant nuotrauką rėmelis gali elgtis dvejopai:

1. Nuotrauka priderinama prie rėmelio. Rėmelis lieka nepakitęs, o horizontalūs ir vertikalūs matmenys prie rėmelio priderinami taip, kad kraštinių proporcijos būtų išsaugotos geriausiai .
   Tada nereikalingos nuotraukos sritys tampa nematomos. Nuotrauką galima stumdyti rėmeliuose, kad labiau išryškėtų jos turinio esminiai elementai. (Arba norint paslėpti nepageidaujamą turinį nematomoje srityje už rėmelio.).

2. Rėmelis prisitaiko prie nuotraukos. Nuotrauka matoma visa, o rėmelis prisitaiko prie ilgiausios nuotraukos kraštinės. Tada galima sureguliuoti rėmelio dydį. Jeigu tai atliekama suimant pele už kampų, kraštinių ilgio santykis išlika nepakitęs. Jeigu pakeičiamas tik aukštis arba plotis, kai kurios nuotraukos sritys atsidurs anapus rėmelio ir liks nematomos.
   Didinant arba mažinant rėmelius keisis ir nuotraukos dydis. Jeigu keičiamas tik rėmelio plotis arba aukštis, vėliau reikia priderinti nuotrauką, naudojantis nuotraukos didinimo arba mažinimo įrankiais.

Rėmelio elgesį dedant nuotrauką galima nustatyti programos parinktyse. Žiūrėti skyrelį „Programos parinktys“.

## Išdėstymas (Maketas)

Šiame kataloge yra dar du katalogai: „Puslapio išdėstymas“ ir „Priedanga“.

Objektai iš katalogo „Puslapio išdėstymas“ veikia visą puslapį, tuo tarpu uždangos turi reikšmės tik vienai nuotraukai.

#### Puslapio išdėstymas (maketas)

Puslapio maketas nulemia rėmelių su atskirais elementais (nuotraukomis ir tekstais) išdėstymą produkto rengyklės lauke.

Programa pateikia gatavus išdėstymus, tačiau galima kurti ir savus maketus bei įtraukti juos į biblioteką, kad juos būtų galima panaudoti pakartotinai.

Standartiškai pasirinkimo sąraše yra pažymėta parinktis )Pasirinkti viską“, tačiau rodomus išdėstymus galima ir atrinkti pagal nuotraukų skaičių puslapyje.

Du kartus spragtelėjus pasirinktą išdėstymą, jis priskiriamas tuo metu rodomam puslapiui. Pasirinktą išdėstymą (maketą) galima taip pat nutempti į reikiamą puslapį pele.
Be to, galima panaudoti žemiau rodomus išdėstymus, spaudant mygtukus „Priskirti išdėstymą kairiajam puslapiui“, „Priskirti išdėstymą dešiniajam puslapiui“, „Priskirti išdėstymą abiems matomiems puslapiams“.

#### Priedanga („Kaukė“)

Uždangomis galima keisti nuotraukų formą arba padaryti, kad jos fragmentai palaipsniui pereitų į foną. Kaukės veikia panašiai kaip nuotraukų šablonai.

Pavyzdžiai:

Priedanga užtraukiama ant pasirinktos nuotraukos arba rėmelio produkto rengyklėje. Rezultatas matomas iš karto.

## Projektas

„Projekto“ katalogas padalytas į tris objektų pogrupius: „Fonai“, „Šablonai“ ir „Vektorinės grafikos paveikslėliai (Clipart'ai)“.

#### Fonai

Parodomi esami standartiniai fonai. Sąrašas pagal numatymą apribotas „Multicolor“ tipu.

Fonai „Multicolor“ yra tekstūruoti (su raštu), ir jų yra 36 spalvų.

Po sąrašu fono parinktys rodomos kaip miniatiūros.

Foną galima įdėti į projektą du kartus spragtelint pele - tada fonas įdedamas į abu matomus puslapius. Į vieną puslapį foną galima įdėti nutempiant jį pele į pasirinktą puslapį. Galima pasinaudoti ir po fonų peržiūra esančiais mygtukais.

Fonus taip pat galima įdėti į visus fotoknygos puslapius iš kontekstinio meniu spragtelint pasirinktą foną dešiniuoju pelės klavišu.

Iš interneto galima atsisiųsti ir įdiegti daugiau fonų, pele spragtelėjus mygtuką „Atsiųsti daugiau...“.

Fonui galima panaudoti ir savo nuotrauką, tačiau reikia nepamiršti, kad tokių matmenų nuotrauką turi būti pakankamos skiriamosios gebos.

#### Turiniai

Tinka tik produktams, į kuriuos galima įdėti redakcinius turinius - tai teminės fotoknygos, kalendoriai ir kai kurios fotoįdomybės.

Turiniuose yra jau nustatyti puslapių išdėstymai, kuriuose gali būti tektų ir nuotraukų.

Papildomų turinių galima atsisiųsti spragtelėjus „Atsiųsti daugiau“.

#### Vektorinės grafikos paveikslėliai (Clipart'ai)

Clipart'ai - tai paveikslėliai, galintys papuošti Jūsų projektą.
Pasirinkus naršyklėje vektorinės grafikos paveikslėlį (clipart'ą), jis nutempiamas į projektą.
Vektorinės grafikos paveikslėlį (clipart'ą) galima įdėti bet kurioje vietoje ir bet kaip keisti jo dydį.

## Rėmai

Tik vaizdams drobėje ir Deko plakatams su sujungtais rėmais.

Čia galima parinkti rėmų, į kuriuos ketinama įdėti paveikslą arba plakatą, spalvą bei struktūrą.