# Puslapių išdėstymų (maketų) naudojimas

### Kas yra puslapio išdėstymas (maketas)?

Puslapio išdėstymą (maketą) sudaro vienas arba daug tuščių rėmelių, skirtų nuotraukoms arba ir tekstams, kuriuos norima įdėti į fotoknygos puslapius arba kalendoriaus lapus. Tuos rėmelius galima redaguoti, keičiant jų dydį, pasukimą ir vietą.

Visus šiuos veiksmus reikia atlikti tik tuomet, kai rėmeliai jau yra užpildyti konkrečiais turiniais (nuotraukomis, tekstu).

Naujus rėmelius galima sukurti naudojantis įrankių juostoje esančiomis komandomis „Nauja nuotrauka“ arba „Naujas tekstas“. Daugiau apie tai galima sužinoti skyreliuose „Nuotraukų įdėjimas ir redagavimas“ bei „Tekstų įdėjimas ir redagavimas“.

### Puslapio išdėstymo parinkimas

Reikia spragtelėti skirtuką „Puslapio išdėstymas“.

Pagal išankstinius programos nustatymus rodomi visi išdėstymų pasiūlymai. Išskleidžiamajame sąraše matyti pozicija „Rodyti viską...“. Pasiūlymų skaičių galima apriboti pasirenkant tame sąraše išdėstymus, turinčius kitokį rėmelių skaičių.

Du kartus spragtelėjus pageidaujamą išdėstymą jis įdedamas į abu tuo metu produkto rengyklėje matomus puslapius. Norint tą išdėstymą pritaikyti tik viename puslapyje, reikia jį atitempti į tą puslapį pele.

### Rėmeliai

Rėmelis išdėstyme (makete) - tai vieta, kur galima įdėti objektus - pavyzdžiui, nuotraukas arba tekstus. Produkto rengyklėje tušti rėmeliai būna pusiau skaidrūs, kol į jas įdedamas koks nors objektas.

#### Rėmelių pažymėjimas

Rėmelius galima pažymėti juos vieną kartą spragtelint pele.
Norint pažymėti daug greta esančių rėmelių, reikia laikant nuspaustą kairįjį pelės klavišą juos apvesti. Arba galima pažymėti pirmą rėmelį, po to, laikant nuspaustą antrojo lygio („Shift“) klavišą, spragtelėti pele paskutinį rėmelį. Vėliau prie tokio pažymėjimo galima pridėti daugiau rėmelių, laikant nuspausta valdymo „Ctrl“ klavišą ir spragsint juos pele. Tokiu pat būdu galima panaikinti rėmelių žymėjimą - vėl laikomas nuspaustas valdymo („Ctrl“) klavišas, o rėmeliai spragsimi pele.
Drauge pažymėtus rėmelius galima apdoroti naudojant mastelio keitimo, padėties (vietos) nustatymo ir pasukimo funkcijas.

#### Rėmelių redagavimas

Pažymėjus rėmelį pele, pasirodo apvadas, informuojantis apie galimybę redaguoti rėmelį. Rėmelis yra „aktyvus“.

#### Rėmelių mastelio reguliavimas

Įjungus redagavimo režimą, rėmeliai kraštuose bei kampuose turi tam tikrus „suėmimo“ taškus, o viduje - pasukimo tašką.
Naudojantis šiais taškais galima visaip kaitalioti rėmelio dydį.
Tempiant kampinius taškus, rėmelio mastelis keičiamas išlaikant pirmines jo kraštinių proporcijas.
Tempiant taškus kraštuose keičiamas tik plotis arba aukštis.

#### Rėmelių pasukimas

Naudojantis tašku rėmelio viduje, galima pele sukti rėmelį, laikant nuspaustą kairįjį pelės klavišą.
Norint pasukti rėmelį stabiliai 90 laipsnių kampu, galima pasinaudoti dviem mygtukais įrankių juostoje - „Pasukti rėmelį į kairę“ ir „Pasukti rėmelį į dešinę“.

#### Rėmelių pastūmimas

Norint pastumti rėmelius, reikia pelės žymeklį užvesti ant pažymėto rėmelio krašto. Tuomet netrukus pelės žymeklis pavirsta kryžiuku su rodyklėmis: tada reikia nuspausti kairįjį pelės klavišą ir laikant jį nuspaustą nutempti rėmelį į kitą vietą.
Tiksliau pastumti rėmelį galima klaviatūros rodyklių klavišais. Tada pažymėti rėmeliai pasislenka labai nedaug nuspaustos rodyklės kryptimi.

#### Nustatyti aktyvių rėmelių padėtį (vietą)

Komandų grupė „Nustatyti aktyvių rėmelių vietą“ suteikia galimybę visiškai kontroliuoti rėmelio padėtį, pasukimą ir dydį bei jame esančio turinio mastelio koeficientą. Šioje komandoje vienoje vietoje sukauptos anksčiau aprašytos mastelio galimybės - visa tai yra viename dialogo lange. Šią komandų grupę galima rasti ir kontekstiniame meniu (dešiniuoju pelės klavišu, užvedus pelės žymeklį ant atitinkamo rėmelių arba daug vienu metu pažymėtų rėmelių).

Padėties nustatymo dialogo lange yra trys skirtukai: „Padėtis“, „Pasukimas“, „Dydis“ ir „Mastelis“.

Kiekviename skirtuke iš anksto nustatyta parinktis „Įrašyti...“.

##### „Mastelis“

Mastelio koeficientas rodo vaizdo padidinimą rėmelyje.

Galima išsaugoti esamą mastelio koeficientą arba nustatyti naują.
Koeficientas nurodomas procentiniais skaičiais.

Ši parinktis netaikoma tekstų rėmeliams. Tekstą galima formatuoti teksto įrankiais - pavyzdžiui, skirtais šrifto dydžiui keisti.

##### „Dydis“

Rėmelio dydis nurodomas absoliutaus aukščio ir pločio reikšmėmis centimetrais. Vaizdo mastelis nustatomas procentais. Tai galioja ir teksto rėmeliams.

##### „Pasukimas“

Parinktimi „Nustatyti pasukimą“ nuotrauka nuotrauka pasukama absoliučiai. Pasukamas rengyklės darbalaukis.

Parinktimi „Pasukti nuotraukas“ nuotrauka pasukama reliatyviai. Pasukamas vaizdas arba rėmeliai. Jeigu rėmelis jau buvo pasuktas, tai naujas pasukimas pridedamas prie jau esamo.

Taip galima pasukti ir teksto laukus.

##### „Padėtis“

Naudojantis šia funkcija, galima milimetro tikslumu nustatyti nuotraukų ir tekstų vietą esamame išdėstyme.

Visą lauką riboja puslapio pločio (jeigu jis vertikalus) arba puslapio aukščio (jeigu jis horizontalus) taškai.
Todėl puslapio plotis reiškia visą dvigubą puslapį.

Galimos padėtys:
Anksčiau: |  |  | "Visas nuotraukas perstumti vienodai" |
"Nustatyti horizontalios linijos vidurio tašką" |  |  | "Nustatyti vertikalios linijos vidurio tašką" |
"Išdėstyti dešinėje pagal vertikalią liniją" |  |  | "Išdėstyti kairėje pagal vertikalią liniją" |
"Išdėstyti apačioje pagal horizontalią liniją" |  |  | "Išdėstyti viršuje pagal horizontalią liniją" |

Vidurio taškas, dešinė, kairė, viršus apačia visuomet reiškia rėmelių padėtį esamame išdėstyme.
Vertikali ir horizontali linijos yra susijusios su išdėstymo plotu produkto rengyklėje.
Vidurio taško parinktyse galima rasti papildomų išdėstymo rėmelių parinkčių, kuriomis naudojantis galima centruoti.

Įspėjimas: Nuotraukų arba tekstų nereikėtų nustumti pernelyg toli, už matomo darbalangio lauko ribų. Jeigu elemento pažymėjimas išeis už rengyklės puslapio ribų, jo jau nebus galima sugrąžinti, kadangi jis bus automatiškai pašalintas iš projekto.

#### Rėmelių sudėjimas ir sulygiavimas

Pažymėjus daug rėmelių, kontekstiniame meniu galima paleisti komandą „Sudėti ir sulygiuoti rėmelius“.

Šioje komandoje yra funkcijų, leidžiančių sulygiuoti pažymėtus rėmelius į kairę, į dešinę, į viršų arba į apačią . Taip pat galima sulygiuoti rėmelių pasukimą arba dydį.

#### Rėmelių eiliškumas

Rėmeliai gali iš dalies persidengti. Todėl yra įrankių, kuriais naudojantis, galima nustatyti, kuris rėmelis turėtų būti viršuje - „Pastumti aktyvius rėmelius į priekį“, o kuris apačioje - „Pastumti aktyvius rėmelius atgal“.
Drauge nustatomas puslapyje esančių vaizdų eiliškumas.

#### Rėmelio pašalinimas

Rėmelį galima pašalinti jį pažymint ir spragtelint pele mygtuką „Šalinti“ įrankių juostoje, arba tiesiog nuspaudžiant klaviatūroje šalinimo („Delete“) klavišą.

### Įrašyti išdėstymą

Savarankiškai sukūrus suprojektuotą išdėstymą, jį galima įrašyti, kad jį vėliau būtų galima panaudoti kituose puslapiuose arba kituose projektuose.
Tam yra skirtas mygtukas „Įrašyti išdėstymą“, esantis įrankių juostoje.
Pagal išankstinius nustatymus įrašoma rengyklėje esančio dvigubo puslapio kairioji pusė. Norint įrašyti dešinės pusės išdėstymą, pirmiausia reikia ją tame puslapyje pažymėti.
Jūsų išdėstymas pasirodys kairiajame naršyklės lange, kaip miniatiūra, papildoma pažymėta žvaigždute.

### Nuotraukų įdėjimas į rėmelius ir redagavimas

#### Parinkti nuotraukas

Objektų naršyklėje kairėje reikia parinkti nuotraukos skirtuką.

Kaip ir Jūsų kompiuterio naršyklėje, čia viršuje galima naršyti esamų laikmenų katalogus, išdėstytus katalogų medžio pavidalu.

Žemiau rodomos pasirinktame kataloge esančių nuotraukų miniatiūros.
Fotoknygoje jau panaudotų nuotraukų miniatiūros pažymėtos nedideliu kabliuku.

Miniatiūrų dydį galima keisti apačioje esančiu slankikliu.

Kontekstiniame meniu, kuris pasirodo spragtelėjus pasirinktą miniatiūrą dešiniuoju pelės klavišu, yra apžiūros, rūšiavimo bei kitos funkcijos.

##### „Rasti panašių“

Pažymėjus nuotrauką, tame kataloge galima surasti kitų į ją panašių nuotraukų. Paieška vyksta pagal nuotraukos nupaveikslavimo datą ir laiką arba pagal nuotraukos turinį. Panašumo laipsnį galima nustatyti slankikliu.

##### „Nustatyti nuotrauką kaip foną...“

Šia komanda galima nustatyti savo nuotrauką kaip kairės, dešinės arba abiejų pusių (t.y. viso dvigubo puslapio) foną. Savo sukurtą foną galima redaguoti - neredaguojami tik programos fonai.

##### „Iš pažymėtų nuotraukų sukurti koliažą...“

Pažymėjus daugiau negu vieną nuotrauką, iš jų galima sukurti koliažą. Nuotraukų dydis ir padėtis suderinama automatiškai. Šią komandą galima kartoti daug kartų, kol pavyksta gauti pageidaujamą efektą.
Norint kuo geriau sukadruoti nuotraukas, jas galima rėmelyje stumdyti.

##### „Rūšiuoti pagal...“

Nuotraukos rūšiuojamos abėcėlės tvarka pagal rinkmenų pavadinimus arba pagal nuotraukos nupaveikslavimo datą ir laiką.

##### „Atnaujinti katalogą“

Jeigu kuriant projektą pasikeitė katalogo, kuriuo dabar naudojamasi, turinys - pavyzdžiui, įdėjus į jį nuotrauką - apžiūroje tai automatiškai neparodoma. Tokiu atveju, norint, kad apžiūroje pasirodytų nauja nuotrauka, reikia pasinaudoti šia funkcija.

##### „Rodyti rinkmenų pavadinimus“

Įjungiamas arba išjungiamas rinkmenų pavadinimų rodymas po nuotraukų miniatiūromis.

##### „Spalvų rūšiavimas...“

Nuotraukos rodomos atskirame lange, sugrupuotos pagal spalvų panašumą.
Tame pačiame fotoknygos puslapyje viena šalia kitos arba viena ant kitos esančios nuotraukos tarpusavyje harmoningai dera. Nuotrauką galima įdėti į projektą ją du kartus spragtelint pele. Nuoroda: į puslapį tiktų įdėti ir atitinkamai priderintos spalvos foną.

##### „Fotoknygos vedlys“

Skirtas tik fotoknygai. Jis paleidžia fotoknygos vedlį. Žiūrėti skyrelį: „Fotoknygos vedlys.

##### „CEWE-Nuotraukų apžiūra“

Paleidžia nuotraukų apžiūrą ekrane drauge su redagavimo funkcijomis. Žiūrėti skyrelį „Nuotraukų apžiūra“.
Apžiūrą taip pat galima paleisti du kartus spragtelint pele miniatiūrą. Dėmesio: visi nuotraukos pakeitimai įrašomi originalioje rinkmenoje. Juos taip pat galima įrašyti kitu pavadinimu kaip kopiją.

#### Įdėti tai, kas pažymėta (į rėmelius)

Norint įdėti į rėmelius naują nuotrauką, reikia jos miniatiūrą nutempti į pasirinktus rėmelius.

Įdedant nuotrauką rėmelis gali elgtis dvejopai:

1. Nuotrauka priderinama prie rėmelio. Rėmelis lieka nepakitęs, o horizontalūs ir vertikalūs matmenys prie rėmelio priderinami taip, kad kraštinių proporcijos būtų išsaugotos geriausiai .
   Tada nereikalingos nuotraukos sritys tampa nematomos. Nuotrauką galima stumdyti rėmeliuose, kad labiau išryškėtų jos turinio esminiai elementai. (Arba norint paslėpti nepageidaujamą turinį nematomoje srityje už rėmelio.)

2. Rėmelis prisitaiko prie nuotraukos. Nuotrauka matoma visa, o rėmelis prisitaiko prie ilgiausios nuotraukos kraštinės. Tada galima sureguliuoti rėmelio dydį. Jeigu tai atliekama suimant pele už kampų, kraštinių ilgio santykis išlika nepakitęs. Jeigu pakeičiamas tik aukštis arba plotis, kai kurios nuotraukos sritys atsidurs anapus rėmelio ir liks nematomos.
   Didinant arba mažinant rėmelius keisis ir nuotraukos dydis. Jeigu keičiamas tik rėmelio plotis arba aukštis, vėliau reikia priderinti nuotrauką, naudojantis nuotraukos didinimo arba mažinimo įrankiais.

Rėmelio elgesį dedant nuotrauką galima nustatyti programos parinktyse. Žiūrėti skyrelį „Programos parinktys“.

Nuotraukas galima nutempti ir į visiškai tuščią vietą puslapyje, arba tiesiog į visiškai tuščią puslapį. Tada galima savarankiškai nustatyti tokios nuotraukos vietą.

#### Sukeisti nuotraukas

Jeigu nuotrauka iš vieno rėmelio nutempiama į kitą, kuriame jau yra nuotrauka, tai abi šios nuotraukos sukeičiamos vietomis.

#### Šalinti nuotraukas

Nuotraukas galima šalinti iš rengyklės pažymint jas pelės spragtelėjimu, po to spragtelint pele mygtuką „Šalinti pažymėtas nuotraukas iš sąrašo“ arba nuspaudžiant šalinimo („Del“) klavišą kompiuterio klaviatūroje. Dar kartą nuspaudus šalinimo („Del“) klavišą pašalinamas ir rėmelis.

Pažymėtas nuotraukas galima atskirti iš aplink nuotrauką esančio apvado.
Norint pažymėti daug nuotraukų, reikia nuspaudus kairįjį pelės klavišą jas apvesti. Arba galima pažymėti pirmą nuotrauką, po to, laikant nuspaustą antrojo lygio („Shift“) klavišą, spragtelėti pele paskutinę numatomą pašalinti nuotrauką.

Ne iš eilės išdėstytas nuotraukas galima pažymėti spragsint jas pele ir laikant nuspaustą valdymo („Ctrl“) klavišą.