# Kalendoriaus rengyklė

### Kalendoriaus savybės

Produkto (kalendoriaus) savybėse galima nustatyti pradžios metus ir mėnesį. Kalendoriuje visuomet būna 12 mėnesių, pradedant nuo pasirinkto pradžios mėnesio. Kitaip tariant, jeigu pradžios mėnesių pasirenkame šių metų gegužę, tai kalendorius baigsis kitų metų balandžio mėnesiu.

### Kalendoriaus objektai

Objektų lange yra trys skirtukai.
„Nuotraukos“, „Išdėstymas“ ir „Fonai“.

Esamo kalendoriaus lapo fonui galima panaudoti programoje esančius grafikos vaizdus. Galima palikti ir baltą foną, arba panaudoti savo nuotraukas (šią funkciją galima rasti kontekstiniame meniu).
Galima pasinaudoti įvairiais gatavais kalendorių išdėstymais (maketais), kuriuos galima pasirinkti ir pritaikyti savo kalendoriui.
Pasirinktas išdėstymas (maketas) tiesiog nustumiamas pele į reikiamą kalendoriaus puslapį.

Nuoroda: reikėtų stengtis parinkti nuotraukas, kurios savo tematika atitinka reikiamą metų laiką arba kurios buvo nupaveiksluotos tą mėnesį. Pavyzdžiui, jeigu sutuoktuvės buvo rugsėjį, tai jų nuotrauką reikėtų įdėti į rugsėjo mėnesio lapą.

### Kalendoriaus apžiūros juosta

Šios juostos nėra metiniame kalendoriniame tvarkaraštyje, kadangi jį sudaro tik vienas puslapis.

Visi kalendoriaus puslapiai, įskaitant ir titulinį lapą, rodomi kaip miniatiūros, kad būtų lengviau naršyti ir parinkti mėnesį.

Naudojantis po apžiūra esančia naršymo juosta, galima stumti per ekraną atskirus puslapius.
Spragtelėjus pele pasirinktą mėnesį, žemiau esančioje rengyklėje atsiveria atitinkamas lapas.

Atskirų lapų eiliškumą galima keisti perstumiant jas pele apžiūros juostoje. Mėnesių eiliškumas atnaujinamas chronologine tvarka.

### Kalendoriaus objekto įrankių juosta

Šioje įrankių juostoje galima rasti svarbiausius įrankius, skirtus lape esančiam kalendoriaus objektui. Jais taip pat galima pridėti naujų objektų.

Reikėtų atkreipti dėmesį į komentarus, kurie pasirodo užėjus pelės žymekliu ant atitinkamo įrankio.

Be standartinių įrankių, pasirodo dar kiti įrankiai, kurie yra susiję su tuo metu pažymėtu objektu - pavyzdžiui, paveikslui pasukti arba teksto šriftui parinkti.
Žiūrėti skyrelį „Objekto įrankių juosta“.

### Kalendoriaus rengyklė

Rengyklėje galima suprojektuoti atskirus kalendoriaus lapus, pridedant savo nuotraukų arba programoje esančių objektų. Kiekvieno lapo išdėstymą (maketą) galima priderinti naudojantis gatavais pavyzdžiais bei papildyti jį savais tekstais.
Žiūrėti skyrelį „Išdėstymų (maketų) naudojimas.

### Produkto - kalendoriaus rengyklės - įrankių juosta

Šioje juostoje yra įrankiai, kuriuos galima panaudoti viso kalendoriaus atžvilgiu.
Žiūrėti skyrelį „Produkto įrankių juosta“.