# Darbas su nuotraukomis

### Nuotraukų įdėjimas

Įdedant įprastines nuotraukas į produkto rengyklę rankiniu būdu, galima geriausiai kontroliuoti jų pasirinkimą.

Katalogų naršyklėje reikia atveri katalogą, kuriame yra Jūsų nuotraukos.

Apačioje pasirodo nuotraukų miniatiūros. Pasirinkus nuotrauką, ją reikia nutempti pele dešinėn į produkto rengyklę.

Miniatiūrų vaizdo lange, kontekstiniame meniu galima pasinaudoti rūšiavimo parinktimis - pagal rinkmenų pavadinimus arba chronologine tvarka - pagal nuotraukos nupaveikslavimo datą ir laiką.
Pasirinkus spalvų rūšiavimą, pasirodo papildomas langas, kuriame rodomos nuotraukos iš pasirinkto katalogo, išdėstytos pagal spalvų panašumą. Spragtelėjus pele pasirinktą nuotrauką, ji įdedama į produkto rengyklę.

Produktui jau parinktos nuotraukų miniatiūros būna pažymėtos kabliuku. Žinoma, tą pačią nuotrauką savo projekte galima panaudoti daug kartų - pavyzdžiui, norint ją užsakyti kelis kartus arba panaudoti kitokiu pavidalu.

Be to, galima pasinaudoti įvairiais vedliais.
Informacijos apie juos galima rasti kiekvieno atskiro vedlio apraše.

### Nuotraukų redagavimas

Programoje, be abejo, yra nuotraukų apdorojimo funkcijų.
Jų aprašą galima rasti skyrelyje „Nuotraukų apžiūra“.

### Nuotraukų šalinimas iš produkto rengyklės

Nuotraukas iš rengyklės galima pašalinti pažymint jas pelės spragtelėjimu, po to spragtelint mygtuką „Šalinti pasirinktas nuotraukas iš sąrašo“, arba nuspaudžiant šalinimo („Del“) klavišą kompiuterio klaviatūroje.

Pažymėtas nuotraukas galima atskirti pagal rėmelį aplink nuotrauką.
Norint pažymėti daug nuotraukų, reikia nuspaudus kairįjį pelės klavišą jas apvesti. Arba galima pažymėti pirmą nuotrauką, po to, laikant nuspaustą antrojo lygio („Shift“) klavišą, spragtelėti pele paskutinę numatomą pašalinti nuotrauką.

Ne iš eilės išdėstytas nuotraukas galima pažymėti spragsint jas pele ir laikant nuspaustą valdymo („Ctrl“) klavišą.