# CEWE-Nuotraukų apžiūra

Nuotraukų apžiūra leidžia peržiūrėti kataloge esančias nuotraukas, jas atverti ir vėliau redaguoti. Šios funkcijos veikimas šiek tiek priklauso nuo vietos, iš kurios ji paleidžiama.
Toliau aptariamos atskiros komandos - pagal kontekstą, kuriame ta funkcija buvo panaudota.

### Nuotraukų apžiūra, paleidžiama objektams parinkti arba kaip vedlys

Nuotraukos atvėrimas.

1. Du kartus spragtelint pele nuotraukos apžiūrą

2. Iš kontekstinio meniu „CEWE-nuotraukų apžiūra“ nuotraukos miniatiūroje (dešiniuoju pelės klavišu).

Katalogo naršymui galima naudoti mygtukus „Pirmoji nuotrauka“, „Tolesnė nuotrauka“ ir „Paskutinė nuotrauka“. Norint pasirinkti tolesnę nuotrauką, apžiūros palikti nebūtina. Mygtuku „Atverti kitą katalogą“ (apačioje iš dešinės) galima netgi pereiti į kitą katalogą.

Dėmesio: jeigu buvo atlikti kokie nors nuotraukos pakeitimai, tai nuspaudus mygtuką „Įrašyti“ perrašomas originalios rinkmenos, kurioje yra nuotrauka, turinys.

Tačiau yra ir kita galimybė: nuspaudus mygtuką „Įrašyti kaip“ galima sukurti tos nuotraukos kopiją kitu pavadinimu, o originalas lieka nepakeistas.

Spragtelėjus pele „krepšelio“ piktogramą, tuo metu rodomos nuotraukos įdedamos į produkto rengyklę. Atlikti pakeitimai įrašomi originalioje rinkmenoje.

### Nuotraukų apžiūra, paleidžiama iš produkto rengyklės

Nuotraukos atvėrimas.

1. Du kartus spragtelint pele nuotrauką.

2. Naudojantis komanda „Redaguoti nuotrauką“ kontekstiniame meniu (dešiniuoju pelės klavišu spragtelint nuotraukos miniatiūrą).

3. Naudojantis funkcija „Redaguoti nuotrauką“ įrankių juostoje.

Tolesnės nuotraukos negalima atverti neužvėrus ankstesnės. Mygtukai „Pirmoji nuotrauka“, „Tolesnė nuotrauka“ ir „Paskutinė nuotrauka“, krepšelis bei „Atverti kitą katalogą“ yra neaktyvūs.

Atlikus pakeitimus ir nuspaudus mygtuką „Įrašyti“, atsiveria dialogo langas, kuriame galima nurodyti, ar nuotraukas norima įrašyti tik produkto duomenyse, ar ir originalioje rinkmenoje.

Mygtuku „Įrašyti kaip“ galima įrašyti pakeistą nuotrauką kaip kopiją kitu pavadinimu.

### Bendros nuotraukų apžiūros komandos

Slankikliu „Mastelio vaizdas“ galima padidinti rodomą nuotrauką, kad būtų galima geriau įsižiūrėti į detales.

Tolesniu už slankiklio esančiu mygtuku galima įjungti nuotraukos apžiūrą per visą ekraną, nerodant valdymo elementų.
Spragtelėjus dešiniuoju pelės klavišu atveriamas kontekstinis meniu su svarbiausiomis komandomis. Ekrano režimą galima baigti grįžimo („Esc“) klavišu.

Įjungus apžiūros funkciją, dešinėje pusėje galima pasinaudoti įvairiomis redagavimo komandomis.
Galima pasinaudoti tokiomis galimybėmis.

##### Informacija | Nuotrauką galima įvertinti žvaigždutėmis. Kuo aukščiau vertinama nuotrauka, tuo daugiau jai galima skirti žvaigždučių. Rodoma: rinkmenos pavadinimas, dydis ar skiriamoji geba bei nupaveikslavimo data. Prie nuotraukos galima pridėti trumpą aprašymą bei reikšminius žodžius. Įvertinimas, aprašymas ir reikšminiai žodžiai bus taip pat matomi rinkmenoje sistemos naršyklėje (Explorer), jeigu sistemoje buvo pasirinkti tokie nustatymai.
##### Efektai | Rodomai nuotraukai priskiriami specialūs efektai. Čia galima panaudoti pilkumos atspalvius, sepijos spalvą, paversti nuotrauką eskizu bei pritaikyti daugelį kitų efektų. Be to, nuotrauką galima atspindėti horizontaliai arba vertikaliai.
##### Iškarpa | Nuotraukoje pele apibrėžiama sritis, kurią norima iškirpti. Parinktimis 2:3 ir 3:4 galima nustatyti pastovias pasirinktos srities kraštinių proporcijas. Keičiant pažymėtos srities rėmelių dydį, šios proporcijos išliks nepakitusios. Naudojantis pažymėtos srities rėmelio sugriebimo taškais, galima keisti iškarpos dydį, neišlaikant kraštinių proporcijų. Norint iškirpti pažymėtą fragmentą, nuspaudžiamas mygtukas „Pakirpti“. Tai pašalina už pažymėto fragmento esančią sritį. Mygtuku „Sugrąžinti originalą“ galima grįžti prie originalaus, nepakeisto nuotraukos varianto. Tai veikia tol, kol pele spragtelima kita komanda.
##### Šviesumas | Slankikliais galima reguliuoti rodomos nuotraukos spalvų šviesumą, kontrastą ir sodrumą. Parinkus kraštutinius nustatymus gali pradingti kai kurios nuotraukos detalės.
##### Atspalviai | Šiais slankikliais galima keisti atspalvius. Slankikliu „Atspalvis“ keičiamas pats atspalvis, o slankikliu „Tonavimas“ - to atspalvio sodrumas.
##### Raudonos akys | „Automatinis koregavimas“ bando atpažinti ir automatiškai pašalinti iš nuotraukos raudonų akių efektą. Naudojantis „rankiniu koregavimu“, pirmiausia pele pažymimos raudonos akys, o po to spragtelima „Rankinis koregavimas“. Deja, ši funkcija ne visuomet veikia, kadangi tam reikalingas 100% veido atpažinimas. Jeigu veidas neryškus arba matosi tik viena akis, taip pat gyvūnų akių atveju, ši parinktis gali nesuveikti.

Nuspaudus mygtuką „Grįžti į pagrindinę programą“ baigiamas apžiūros funkcijos darbas. Jeigu nuotraukoje buvo atlikti pakeitimai, pasirodo klausimas, ar tuos pakeitimus reikia įrašyti - panašiai, kaip parinkties „Įrašyti“ atveju (viršuje).