# Nuotraukų užsakymas

Užsakant nuotraukas iš skaitmeninių rinkmenų (aukščiausios (Premium) kokybės, standartinės (Standard) kokybės arba plakatus), galima naudoti tik grafinių formatų rinkmenas. Tada galima nustatyti jų formatus ir egzempliorių skaičių.

## Darbalaukio schema

Antraštė (pagrindinis meniu) Skirta pagrindinėms programos funkcijoms valdyti
Objektų parinkimas Viršuje katalogų naršyklė žemiau nuotraukų miniatiūrų apžiūra | Objekto įrankių juosta su nuotraukų nustatymo galimybėmis
Produkto rengyklė (čia rodomos pasirinktos nuotraukos, kurias galima redaguoti, o vėliau - užsakyti.)
Produkto įrankių juosta Su vaizdo mastelio nustatymu ir užsakymo mygtuku.

## Objektų parinkimas užsakant nuotraukas

Nuotraukų parinkimo funkcija yra dviejuose skirtukuose: „Vietoje“ ir „Internetinis albumas“.

### Skirtukas „Vietoje“

Šiame skirtuke galima rasti kompiuteryje esančias nuotraukas. Panašiai kaip Windows naršyklėje (Windows Explorer), čia naršomi katalogai bei įrengimai.

Žemiau rodomos visos nuotraukos, esančios aukščiau pažymėtame kataloge.

Apžiūros vaizdo dydį galima keisti žemiau esančiu slankikliu.

Kontekstiniame meniu (kuris atveriamas dešiniuoju pelės klavišu) galima pasinaudoti apžiūros, rūšiavimo ir kitomis funkcijomis.

#### „Rūšiuoti pagal ...“

Nuotraukos rūšiuojamos pagal rinkmenų pavadinimus (abėcėlės tvarka) arba chronologiškai - pagal nuotraukų nupaveikslavimo laiką.

#### „Atnaujinti katalogą“

Jeigu dirbant programoje pakeičiamas katalogo, kuriuo tuo metu naudojamasi, turinys, jis automatiškai neatnaujinamas. Tokiu atveju, norint jį atnaujinti, reikia pasinaudoti šia funkcija.

#### „Rodyti rinkmenų pavadinimus“

Įjungiamas arba išjungiamas rinkmenų pavadinimų rodymas po nuotraukų miniatiūromis.

#### „Spalvų rūšiavimas“

Nuotraukos sugrupuojamos atskirame lange pagal spalvų panašumą.
Du kartus spragtelėjus pele, nuotrauką galima įdėti į užsakymą.

#### „CEWE-nuotraukų apžiūra“

Paleidžiama nuotraukų apžiūra. Žiūrėti skyrelį „Nuotraukų apžiūra“.
Apžiūrą drauge su redagavimo funkcijomis galima paleisti ir du kartus spragtelint pele nuotraukos miniatiūrą. Tačiau reikia turėti omenyje, kad jeigu apžiūra paleidžiama iš naršyklės (kairėje pusėje), o ne iš produkto rengyklės, tai atlikus pakeitimus jie įrašomi originalioje rinkmenoje. Tačiau rinkmenos pakeitimus visuomet galima įrašyti kitu pavadinimu, pasirinkus „Įrašyti kaip“, arba pirmiausia įkelti nuotraukas į produkto rengyklę ir iš ten paleisti apžiūrą.

### Skirtukas „Internetinis albumas“

Būdami internetinės fotografų bendruomenės nariai, galite savo nuotraukas, kurias naudojote produktui kurti, nusiųsti į internetinį albumą adresu locr.com.
locr.com svetainėje galima užsiregistruoti per nuorodą „Informacija“.

locr.com tinklalapyje galima nusiųsti užsakomas nuotraukas tiesiai į savo albumą.

### Įdėti nuotraukas

Norint įdėti nuotraukas į projektą, galima jas pele atitempti iš naršyklės į rengyklę, laikant nuspaustą kairįjį pelės klavišą.

Į rengyklę taip pat galima atitempti visą katalogą drauge su jo pakatalogiais.

## Nuotraukų užsakymo įrankių juosta

Vykstant nuotraukų užsakymo procesui, galima rasti įrankių vienos arba daugelio nuotraukų savybėms nustatyti.

### Aprašas fotorodyklėje

(Tik aukščiausios (Premium) kokybės nuotraukoms)

Užsakius aukščiausios (Premium) kokybės nuotraukas, prie nuotraukų pridedama fotorodyklė su užsakytų nuotraukų miniatiūromis.

Šią fotorodyklę galima aprašyti savarankiškai. Geriausia, kai aprašas siejasi su nuotraukų tematika, pavyzdžiui, 2008 metų atostogos ežerų krašte“ arba „2008 metų Andriaus vardadienis“.

### Formatas

Užsakant įprastinius nuotraukų atspaudus, galima nurodyti visų produkto rengyklėje esančių nuotraukų egzempliorių skaičių ir formatą - tačiau tik tuomet, kai nė viena jų nėra pažymėta.

Galima atskirai nustatyti rengyklėje esančių pavienių nuotraukų formatą ir egzempliorių skaičių - tiesiog spragsint jas pele.

### Kraštinių proporcijų parinkimas

Priklausomai nuo pasirinkimo, nuotraukos bus padarytos originalaus formato, taigi nuotraukos ilgis bus toks, kaip skaitmeniniame fotoaparate (pavyzdžiui, Formatas10, esant „skaitmeninėms“ proporcijoms 3:4, paprastai bus 10x13).

Klasikinio formato (2:3) atveju nuotraukos dydis visuomet bus 10x15, taigi toks, kaip analoginiame fotoaparate, tačiau jeigu nuotraukos proporcijos bus 3:4 (taigi būdingos skaitmeniniam fotoaparatui), dalis kadro viršuje ir apačioje bus nukirpta.
Rengyklėje esančiose nuotraukose tai parodoma laukeliu su raudonais langeliais.

Jeigu nepažymėta jokia nuotrauka, esami nustatymai galios visoms rengyklėje esančioms nuotraukoms.

Daugumai nuotraukų tai neturi reikšmės, tačiau kai kurioms - taip. Ypač tai aktualu nuotraukose, kuriose svarbūs elementai - pavyzdžiui, galvos, plaukai, kojos - yra arti krašto. Todėl įjungiant klasikinį formatą reikia tai turėti omenyje. Viename užsakyme galima pateikti ir klasikinio, ir originalaus formato nuotraukas.
Norint pakeisti atskiros nuotraukos formatą, reikia ją pažymėti ir viršuje pasirinkti reikiamą formatą.

### Optimizuoti (ANK)

Automatinis nuotraukų koregavimas (ANK) stengiasi nuotraukų paveikslavimo metu sureguliuoti ekspoziciją, baltumo balansą ir kitus nuotraukos parametrus, kad pavyktų gauti kuo geriausią kokybę popieriuje.

ANK galima įjungti arba išjungti pažymint pasirinkimo lauką.

ANK išjungti verta, kai nuotrauka buvo redaguota grafine programa arba nupaveiksluota esant sunkioms sąlygoms - pavyzdžiui, saulėlydyje, žvakių šviesoje ir pan. Tokiu atveju automatinis baltumo balansas gali iškraipyti saulėlydžio raudonio atspalvius arba geltoną žvakių šviesą.

ANK galima įjungti ir išjungti atskirai kiekvienos nuotraukos atžvilgiu.

### „Šalinti iš sąrašo pažymėtus elementus“

Kaip rodo pats funkcijos pavadinimas, ja naudojantis pasirinktos nuotraukos pašalinamos iš pasirinktų nuotraukų sąrašo produkto rengyklėje.

## Nuotraukų užsakymo produkto rengyklė

Kiekviena į produkto rengyklę įdėta nuotrauka rodoma kaip miniatiūra.

Galima pasinaudoti tokiomis pasirinktų nuotraukų nustatymų galimybėmis.
Galima įjungti arba išjungti ANK konkrečios nuotraukos atžvilgiu.
Juostoje po nuotraukos miniatiūra kairėje yra tos nuotraukos formato parinkimo sąrašas. Dešinėje yra laukas, kuriame galima nustatyti egzempliorių skaičių.

Šiuos parametrus taip pat galima keisti juostoje virš nuotraukų apžiūros. Jeigu pažymėta bent viena nuotrauka, tie pakeitimai galios tik jai (arba daugeliui pažymėtų nuotraukų).
Jeigu nepažymėta jokia nuotrauka, tie pakeitimai bus priskirti visoms rengyklėje esančioms nuotraukoms.

Nuoroda: Kadangi pakeisti vienu metu visų rengyklėje esančių nuotraukų egzempliorių skaičių, formatą ir kraštinių proporcijas galima tuomet, kai nė viena nėra pažymėta, tai kai nuotraukų daug, negalima būti tikriems, ar jos visos pažymėtos, ar nepažymėtos. Tokiu atveju galima pasinaudoti valdymo („Ctrl“ ir „a“ klavišų kombinacija, juos nuspaudžiant vienu metu. Tada pažymimos visos rengyklėje esančios nuotraukos, arba panaikinamas jų žymėjimas.

Po nuotraukos miniatiūra esančios juostelės spalva nurodo nuotraukos kokybę pagal pasirinktą formatą.
Žalia spalva reiškia gerą pasirinkto formato popieriuje atspaustos nuotraukos kokybę.
Geltona spalva reiškia, kad nuotraukos kokybė nėra optimali, ir gali pasitaikyti nedidelių trūkumų. Galima su tokia padėtimi sutikti, arba pakeisti formatą - pavyzdžiui, vietoj 13 parinkti 10 formatą.
Raudona spalva reiškia blogą kokybę ir įspėja, kad nuotraukoje bus matomi trūkumai - pavyzdžiui, pikseliai. Apie tokią situaciją papildomai perspėjama „Dėmesio“ ženklu, kuris pasirodo ant kiekvienos tokios nuotraukos. Tokiu atveju reikėtų pamėginti sumažinti nuotraukos formatą arba pasirinkti kitą nuotrauką.

## Produkto įrankių juosta

Produkto įrankių juostoje galima rasti funkcijų, kurias galima panaudoti viso produkto atžvilgiu.

#### „Mastelis“

Šiuo slankikliu galima keisti nuotraukų apžiūros vaizdo rengyklėje dydį.

Originalių nuotraukų dydis nuo to nepasikeičia - pasikeičia tik jų vaizdas rengyklėje; tai leidžia geriau įsižiūrėti į detales.

#### Produkto apžiūra

Dešinėje apačioje rodomas pasirinktų nuotraukų atspaudų egzempliorių skaičius ir jų kainos.
Ši funkcija netaikoma, kai užsakymas pateikiamas kompaktiniame diske (CD), ir atsiimamas parduotuvėje, kadangi tokiu atveju galioja parduotuvėje nustatytos kainos.