# Fotoknyga

## Fotoknygos produktų parinkimas

Fotoknyga gali būti įvairių formatų ir versijų.

Pradžios puslapyje parenkamas pageidaujamas fotoknygos formatas.

Fotoknygą galima kurti naudojantis vedliu arba suprojektuoti savarankiškai - rankiniu būdu.

## Su vedliu ar be vedlio?

Atvirai kalbant, vedlio sukurtas projektas tinka tik ne itin reikliems klientams, arba kai reikia greito efekto.

Tačiau dauguma klientų vis dėlto norės įdėti savo komentarų arba prie pradinio projekto priderinti kitas detales pagal savo skonį.

Tačiau vedlio privalumai vis dėlto yra nemaži!
Nepradedame visko nuo nulio, gauname pradinį projektą jau pilną nuotraukų. Taigi maždaug 70% varginančio darbo jau būna atlikta.

Nereikia svarstyti ir skaičiuoti, kiek puslapių turėtų sudaryti fotoknygą, kadangi šį darbą atlieka vedlys.

Jeigu naudojamasi tik skaitmeninėmis nuotraukomis, kuriuos gali būti tinkamai surūšiuotos, vedlys gali lengvai atlikti vieną iš labiausiai varginančių veiksmų.

Pasiūlytą projektą visuomet galima dar kartą automatiškai apdoroti naudojantis vedliu arba sukurti nuo pradžių. Galima pakeisti nuotraukų išdėstymą, pridėti naujų puslapių (visuomet po 8).

Tačiau jeigu apskritai nenorite naudotis vedliu, parinktyse galima visiškai išjungti klausimą dėl jo panaudojimo. Žiūrėti skyrelį „Programos parinktys“. Ten yra skirsnis „Vedliai“ - reikia panaikinti parinkties „Automatiškai paleisti fotoknygų vedlį“ žymėjimą. Tada pradedant dirbti su nauja fotoknyga daugiau nepasirodys priminimas su klausimu, ar norima pasinaudoti vedliu.

Tačiau kuriant fotoknygą vedlį visuomet galima paleisti rankiniu būdu iš kontekstinio meniu.

Daugiau nuorodų dėl vedlio naudojimo galima rasti skyrelyje „Fotoknygos vedlys“.

Jeigu naujas fotoknygos projektas kuriamas tik rankiniu būdu, pasirodo tuščias projektas su standartiniu nuotraukų išdėstymu.

## Naujos fotoknygos puslapių išdėstymas

### Įvairios puslapių rūšys

Fotoknygą visuomet sudaro viršelis, pirmas ir paskutinis dvigubas puslapis bei vidiniai puslapiai.

#### Viršelis (įrišimas)

Viršelį sudaro pirmas ir paskutinis fotoknygos puslapiai.

Dirbtinės odos ir drobiniame viršelyje nieko nespausdinama, ir galima tik parinkti jo spalvą. Spausdintiniuose viršeliuose (kietuose ir minkštuose) spausdinama tik išorėje (išoriniuose puslapiuose), kadangi vėliau jie yra matomi. Vidiniai viršelio puslapiai suklijuojami su pirmu ir paskutiniu fotoknygos puslapiais.

Galiniame puslapyje yra brūkšninis kodas, kuris yra būtinas gamybai ir pristatymui. Šio kodo negalima nei pašalinti, nei redaguoti.

Fotoknygos nugarėlėje yra teksto laukas, kuriame galima įrašyti fotoknygos pavadinimą.
Tokio lauko nėra fotosąsiuvinyje, kadangi šis produktas neturi nugarėlės.

#### Vidiniai puslapiai su turiniu

Vidiniai puslapiai darbalaukyje rodomi ir redaguojami išdėstyti dvigubai - vienas šalia kito; tai atitinką faktinę atverstos knygos išvaizdą.

Tik pirmajame ir paskutiniame puslapyje pusė dvigubo puslapio turi likti tuščia, kadangi tai yra vidiniai viršelio puslapiai.
Šis apribojimas dėl techninių priežasčių yra ir fotosąsiuvinyje.

Fotoknygos puslapis gali turėti foną, išdėstymą, nuotraukas ir tekstus.

## Fotoknygos langai

### Fotoknygos objektų parinkimas

Fotoknygos objektų parinkimą sudaro trys pagrindinių kategorijų skirtukai:
„Nuotraukos“, „Išdėstymas“ ir „Projektas“.

Pagrindinės kategorijos suskirstytos į kitus pakategorius.

Skirtukas „Projektas“.
Čia galima rasti fonų, šablonų ir vektorinės grafikos paveikslėlių (clipart'ų).

Skirtukas „Išdėstymas“.
Čia galima rasti nuotraukų išdėstymo medelių ir jų priedangų.

Skirtukas „Nuotraukos“.
Čia galima pasirinkti nuotraukų iš savo kompiuterio (iš standžiojo disko arba kitų laikmenų) - kitaip tariant, „Vietoje“ arba iš internetinio albumo.

Pirmiausia reikia parinkti esamos fotoknygos puslapio foną - tiesiog atitempiant jį iš naršyklės į reikiamą puslapį. Du kartus spragtelėjus pele pasirinktą foną, jis įdedamas į abu matomus puslapius. Norint pasirinktą foną įdėti į visus kairiuosius, dešiniuosius arba abu fotoknygos puslapius, galima pasinaudoti ir mygtukais po fonų apžiūra arba kontekstiniu meniu.

Taip pat veikia ir numatytieji nuotraukų išdėstymai. Jie įdedami į puslapius taip pat, kaip ir fonai.

Nuotraukos nutempiamos į esamus rėmelius arba tuščią puslapio lauką.

Nuoroda Įdėjus nuotrauką tuščiame puslapyje (be rėmelių), rengyklė sukuria jai tinkamą rėmelį. Pašalinus visus į fotoknygą standartiškai įdėtus rėmelius, savo nuotraukas galima dėti į puslapius ir nustatyti jų vietą bet kaip.

Vektorinės grafikos paveikslėlius (clipart'us) reikia nutempti ne į rėmelius, o į laisvą puslapio lauką.
Galima keiti vektorinės grafikos paveikslėlių (clipart'ų) vietą, dydį ir pasukimą.

Priedanga pele nutempiama ant rėmelio su nuotrauka - taip galima suteikti nuotraukai naują formą.

### Puslapių apžiūra

Visi dvigubi fotoknygos puslapiai, įskaitant ir viršelį, rodomi kaip miniatiūros, kad būtų lengviau po juos naršyti.

Po apžiūros langu esanti naršymo juosta leidžia stumti tą vaizdą į kairę ir į dešinę.
Spragtelėjus pele miniatiūrą, apačioje produkto rengyklėje atsiveria atitinkamas puslapis.

Dvigubų fotoknygos puslapių eiliškumą galima keisti pele nutempiant apžiūroje parinktus puslapius į kitą vietą.

### Objekto įrankių juosta

Objekto įrankių juostoje yra svarbiausi įrankiai, kuriais apdorojami pasirinkti elementai arba pridedami nauji objektai.

Šių įrankių sąrašą ir aprašymą galima rasti skyrelyje „Objekto įrankių juosta“.

Visas esamas funkcijas konkrečiam objektui apdoroti galima rasti ir kontekstiniame meniu, kuris atsiveria spragtelėjus dešiniuoju pelės klavišu.

### Fotoknygos darbalaukis

Šiame lauke rodomi tuo metu parinkti ir redaguojami fotoknygos puslapiai.

Čia iš pasirinktų objektų (elementų) galima sukurti savo fotoknygą - kaip ir teksto arba grafikos rengyklėje. Objektų naršyklėje galima atskirai kiekvienam puslapiui parinkti pageidaujamą elementą - pavyzdžiui, foną (žiūrėti skyrelį „Fonų naudojimas“), nustatyti nuotraukų išdėstymą ir, žinoma, įdėti nuotraukas bei tekstus.

Nuotraukos ir tekstai fotoknygoje visuomet užima stačiakampį lauką (išdėstymo rėmelius), kurį galima pastumti arba padidinti. Be to, rėmelių atžvilgiu galima panaudoti įvairias jiems skirtas funkcijas bei jais manipuliuoti.
Be to, vienu metu galima pažymėti daug rėmelių, pele pažymint (laikant nuspaustą kairįjį pelės klavišą) visą lauką, kuriame yra tie rėmeliai.

Žiūrėti skyrelį „Išdėstymų naudojimas“.

### Fotoknygos rengyklės produkto įrankių juosta.

Produkto įrankių juostoje galima rasti įvairių įrankių arba komandų, kurias galima panaudoti visos fotoknygos atžvilgiu. Žiūrėti skyrelį „Produkto įrankių juosta“.