# Fonų naudojimas

### Fonų parinkimas

Gatavų fonų galima rasti atidarius skirtuką „Projektas“, po to - „Fonai“ .
Rodomų fonų skaičių galima apriboti nustatant temas.
Pasirinkus „Rodyti viską...“ galima pamatyti visus programoje esančius fonus.

### Daugiaspalvis fonas (Multicolor)

Daugiaspalviams fonams tenka ypatinga vieta.
Tai tekstūruoti (raštuoti) fonai, kurie gali turėti 36 spalvas.
Toks sprendimas leidžia kiekvienai temai nesunkiai parinkti temos ir spalvų atžvilgiu atitinkamą foną.

### Vienspalviai fonai

Vienspalviuose fonuose nėra jokių raštų - tai tik vienalytė, vienspalvė plokštuma.

### Fono pridėjimas

Foną galima pridėti du kartus spragtelint apžiūroje pasirinktą foną pele - tada jis įdedamas į abu matomus puslapius. Norint įdėti foną tik į kairįjį arba dešinįjį puslapį, reikia jį nutempti į tą puslapį pele.
Galima taip pat pasinaudoti mygtukais, esančiais po fonų apžiūra.

Jeigu norima, kad pasirinktas fonas būtų visuose puslapiuose, jo nereikia dėti į kiekvieną puslapį atskirai.
Kontekstiniame meniu yra atitinkamos komandos, kuriomis galima įdėti foną į visą fotoknygą.

Jeigu į kurį nors puslapį neįdedamas fonas, jis lieka baltas.

### Nuotrauka kaip fonas

Fonų apžiūroje kontekstiniame meniu yra komandos „Nustatyti nuotrauką kaip foną kairėje pusėje“, „Nustatyti nuotrauką kaip foną dešinėje pusėje“, „Nustatyti nuotrauką kaip abiejų puslapių foną“.

Šiomis komandomis galima bet kurią savo nuotrauką nustatyti kaip fotoknygos puslapio foną.
Drauge su fotoknyga pateiktų gatavų fonų redaguoti negalima, o nuotrauką, panaudotą kaip foną - galima.
Tai leidžia pakeisti ir priderinti daugelį jo parametrų - pavyzdžiui, šviesumą, arba panaudoti kurį nors iš daugelio efektų.