# Darbas su tekstu

## Teksto įdėjimas į puslapio išdėstymą (maketą) bei redagavimas

Fotoknygoje tekstus galima įdėti visur, išskyrus kai kuriuos viršelius ir temines fotoknygas.
Juos galima panaudoti visų puslapių aprašui arba atskirų nuotraukų komentarams.

### Įdėti naują teksto lauką

Naują teksto lauką galima sukurti nuspaudus įrankių juostoje arba rengyklės lango kontekstiniame meniu mygtuką „Nauja nuotrauka“.

Standartiškai naujas teksto laukas pasirodo rėmelyje kairėje pusėje puslapio viršuje.
Iš pradžių teksto lauke būna užrašas „Jūsų tekstas“.
Jeigu teksto lauke nebus įrašytas tekstas, tai gatavame produkte to lauko nesimatys.

### Teksto pažymėjimas

Teksto laukas ir tekstas - tai dvi skirtingos sąvokos, kaip ir nuotrauka arba nuotraukos rėmelis.
Teksto lauko savybės tokios pačios, kaip ir nuotraukos rėmelio, tačiau teksto savybės yra kitokios nei grafikos.
Norint apdoroti rėmelį su tekstu, reikia spragtelėti pele jo kraštą.
Tačiau norint keisti patį tekstą, reikia rėmelio viduje pele spragsėti patį tekstą.
Jeigu teksto viduje mirga žymeklis (mirkčiojantis vertikalus brūkšnelis) - vadinasi, dirbama teksto, o ne rėmelio redagavimo režimu.

### Redaguoti teksto rėmelius (laukus)

#### „Tolesni teksto nustatymai...“

Šią komandų grupę galima rasti nuspaudus mygtuką įrankiu juostoje, arba kontekstiniame meniu, spragtelėjus tekstą dešiniuoju pelės klavišu .

##### „Nustatyti teksto lauko savybes...“

Čia galima nustatyti teksto atstumą nuo rėmelio krašto (paraščių plotį). Be to, galima įjungti raidžių apvadų spalvą.

#### Teksto lauko pastūmimas

Norint pastumti rėmelį (jis pirmiausia turi būti pažymėtas), reikia užvesti pelės žymeklį ant pažymėto rėmelio krašto. Netrukus pelės žymeklis pavirsta kryžiuku su rodyklėmis. Tada reikia nuspausti kairįjį pelės klavišą ir laikant jį nuspaustą nustumti rėmelį į kitą vietą.
Tiksliau pastumti rėmelį galima klaviatūros rodyklių klavišais. Tada pažymėti rėmeliai pasislenka labai nedaug nuspaustos rodyklės kryptimi.

#### Rėmelio su tekstu mastelio nustatymas

Įjungus redagavimo režimą, rėmeliai kraštuose bei kampuose turi tam tikrus „suėmimo“ taškus, o viduje - pasukimo tašką. Naudojantis šiais taškais kampuose ir kraštuose, galima visaip kaitalioti rėmelio dydį.
Tempiant kampinius taškus, rėmelio mastelis keičiamas išlaikant pirmines jo kraštinių proporcijas. Tempiant taškus kraštuose keičiamas tik plotis arba aukšti. Teksto dydis lieka nepakitęs.
Teksto dydį galima keisti tik keičiant šrifto dydį.

#### Teksto lauko pasukimas

Naudojantis tašku rėmelio viduje, galima pele sukti rėmelį, laikant nuspaustą kairįjį pelės klavišą.
Norint pasukti rėmelį stabiliai 90 laipsnių kampu, galima pasinaudoti dviem mygtukais įrankių juostoje - „Pasukti rėmelį į kairę“ ir „Pasukti rėmelį į dešinę“. Galima pasinaudoti ir kontekstiniu meniu.

#### Teksto lauko šalinimas

Rėmelį su tektu galima pašalinti jį pažymint ir spragtelint pele mygtuką „Šalinti“ (šiukšliadėžės simbolį) įrankių juostoje, arba tiesiog nuspaudžiant šalinimo („Delete“) klavišą kompiuterio klaviatūroje.
Pirmą kartą paleidus komandą „šalinti“, pašalinamas tik tekstas iš rėmelio.
Antrąkart ją paleidus pašalinamas pats rėmelis.

Teksto įvedimas ir redagavimas veikia panašiai, kaip įprastinėje teksto rengyklėje.

#### Teksto įvedimas

Spragtelėjos teksto lauką reikia palaukti, kol žymeklis pradės mirkčioti - tada galima pradėto rašyti savo tekstą.
Tekstus galima kopijuoti iš kitų programų - pavyzdžiui Word arba Excel - naudojantis sistemos podėliu.
Kartais nukopijuojama ir teksto išvaizda bei pirminis tekstas (HTML komandos) iš interneto puslapio. Po to juos pakanka tik priderinti naudojantis esamais įrankiais.
Norint pridėti tekstą prie jau esamo teksto, reikia nustatyti žymeklį, spragtelint tą vietą pele, po to toliau rašyti tekstą.
Norint perrašyti arba pašalinti teksto fragmentą, reikia jį pažymėti pervedant per jį pelę su nuspausti jos kairiuoju klavišu.
Visą tekstą galima pažymėti vienu metu nuspaudžiant du klavišus - valdymo („Ctrl“) ir „a“.

#### Teksto formatavimas

Jeigu teksto laukas yra aktyvus (pažymėtas), įrankių juostoje ir kontekstiniame meniu pasirodo papildomos teksto formatavimo funkcijos.

##### Šrifto rūšis

Įrankių juostoje yra Jūsų kompiuteryje esančių šriftų išskleidžiamasis sąrašas.

##### Šrifto dydis

Šalia šriftų sąrašo yra esamų jų dydžių sąrašas.

##### „Nustatyti teksto spalvą“

Nustatoma pažymėto teksto spalva.

##### „Nustatyti teksto lauko fono spalvą“

Pažymėto teksto lauko fonas nuspalvinamas pasirinkta spalva.

##### „Pusjuodis“
„Kursyvas“
„Pabrauktas“

Šiomis parinktimis galima nustatyti teksto savybes, jį pajuodinti, pakreipti (kursyvas) bei pabraukti.

##### „Į kairę“
„Į dešinę“
„Blokais“
„Sucentruotas“

Šiomis parinktimis galima sulygiuoti teksto lauke esančią pastraipą. Jos turi įtakos esamai pastraipai - t.y., tai kurioje yra žymeklis, arba visoms pažymėtoms pastraipoms.

#### Teksto formatavimo keitimas

Formatavimo pakeitimai turi įtakos tik naujai kuriamam tekstui, esančiam į dešinę nuo žymeklio, arba pažymėtam tekstui.
Pavienį žodį galima pažymėti du kartus spragtelint jį pele.
Visą tekstą galima pažymėti vienu metu nuspaudžiant du klavišus - valdymo („Ctr“) klavišą + „a“.
Po to galima pasinaudoti formatavimo funkcijomis.

### Rašybos taisyklingumo tikrinimas

Rašybos taisyklingumo tikrinimą galima įjungti arba išjungti programos parinktyse.

Esant įjungtam rašybos tikrinimui netaisyklingai parašyti žodžiai pabraukiami raudonai. Žinoma, tie pabraukimai nespausdinami.

Spragtelėjus dešiniuoju pelės klavišu pabrauktą žodį atsiveria kontekstinis meniu su taisyklingos rašybos pasiūlymų sąrašu. Spragtelėjus pele vieną tokių pasiūlymų, jis įterpiamas vietoj pabraukto žodžio.

Tačiau jeigu manome, kad žodis yra taisyklingas, jį galima įdėti į žodyną naudojantis funkcija „Pridėti...“.
Be to, galima nurodyti nekreipti dėmesio į tokį žodį - tokiu atveju jis daugiau nebus nurodomas kaip klaidingas.