# Objekto įrankių juosta

Objekto įrankių juostoje galima rasti funkcijas, taikomas produkto rengyklėje pažymėtam elementui.

Nuoroda: įrankių juostos arba kitas papildomas funkcijas dažnai galima iškviesti per pažymėto objekto kontekstinį meniu (nuspaudus dešinįjį pelės klavišą).

Pelės žymeklį nustūmus ant atitinkamo įrankio simbolio pasirodo etiketė su trumpu to įrankio aprašu.

Kadangi kompiuterių ekranuose trūksta vietos visiems įrankiams parodyti, įrankiai yra sugrupuoti. Tai rodo simbolis "" šalia įrankio simbolio juostoje, leidžiantis pasirinkti daugiau funkcijų.

Kai kurie produktai šių įrankių neturi, arba jų funkcionalumas yra ribotas.

## Naujų elementų kūrimo puslapio išdėstyme įrankis

### Nauja nuotrauka

Sukuriamas naujas rėmelis nuotraukai, į kurį po to reikia įdėti nuotrauką.

Galima keisti rėmelio padėtį, dydį, pasukimą ir eiliškumą.

Kuriant naują rėmelį nuotraukai, kai projekte jau anksčiau yra pažymėtas kitas rėmelis, naujo rėmelio matmenys bus tokie pat, kaip ir anksčiau pažymėto rėmelio.
Taip galima lengvai kurti naujus, visiškai vienodus rėmelius.

Žiūrėti skyrelį „Išdėstymų taikymas“.

### Naujas tekstas

Sukuriamas naujas rėmelis tekstui, kurį dar reikia užpildyti tekstu.

## Redagavimo įrankiai

Redagavimo įrankiai sukomplektuoti „Redagavimo“ grupėje.

### Atšaukti

Atšaukiamas paskutinis atliktas veiksmas. Anuliuojama paskutinė atlikta operacija.
(Ši funkcija aktyvi tik tuomet, jeigu prieš tai apskritai buvo kas nors atlikta.)

### Pakartoti

Pakartojamas atšauktas veiksmas.
(Ši funkcija aktyvi tik tuomet, jeigu prieš tai kas nors buvo atšaukta.)

### Iškirpti

Pažymėtas objektas kopijuojamas į podėlį, po to originalas pašalinamas.

### Kopijuoti

Pažymėtas objektas kopijuojamas į podėlį, o originalas paliekamas.

### Įklijuoti

Objektas iš podėlio įklijuojamas į rengyklės langą.

### Šalinti

Šalinamas vienas arba daug pažymėtų objektų.

## Projekto įrankiai

### Parsiųsti nuotraukas ir tekstus iš Interneto

Nurodžius reikšminius žodžius įkeliamos nuotraukos, kurias galima pasirinkti: iš locr.com arba iš Vikipedijos GeoNames. Šios nuotraukos dažnai turi geografines koordinates (geografinės platumos ir ilgumos laipsnius), todėl galima lengvai rasti jų vietą. locr.com galima pasinaudoti paieškos funkcijomis pagal geografines koordinates. Yra ir tų nuotraukų aprašai.

### Įdedant arba šalinant nuotraukas įjungti arba išjungti automatinį nuotraukų išdėstymo priderinimą.

Produkto projekte įdedant naują arba šalinant esamą rėmelį programa stengiasi pritaikyti artimiausią esamam nuotraukų skaičiui išdėstymą iš savo bibliotekos, kad rėmeliai būtų optimaliai išdėstyti puslapyje. Jeigu reikiamo išdėstymo nėra, programa parodo atitinkamą pranešimą.
Šiuo mygtuku galima tą funkciją įjungti arba išjungti.

### Patvirtinti tolesnį tinkamą išdėstymo pasiūlymą

Jeigu yra dar koks nors esamo nuotraukų skaičiaus išdėstymo pasiūlymas, spragtelėjus pele šį mygtuką programą panaudos tokį pasiūlymą tame puslapyje. Spragsint pele šį mygtuką galima lengvai išbandyti įvairius rėmelių su nuotraukomis išdėstymus.
Keičiant išdėstymą į teksto laukus neatsižvelgiama ir jie šalinami!

### Įrašyti išdėstymą

Savo suprojektuotą išdėstymą galima įrašyti ir vėliau naudoti jį taip pat, kaip ir drauge su programa esančius išdėstymus.
Jūsų sukurtas išdėstymas naršyklėje rodomas pažymėtas žvaigždute.

### Rastras

Rodomas koordinačių tinklelis (rastras), kuris nespausdinamas ir yra skirtas įvairių objektų padėčiai produkto puslapyje nustatyti.

Atstumus tarp rastro linijų galima nustatyti programos parinktyse.

### Sukonfigūruoti puslapių numerius...

Taikoma tik fotoknygoms.

Pažymėjus parinktį „Rodyti puslapių numerius“ galima įjungti arba išjungti fotoknygos puslapių numeracijos rodymą.

Bendra

Reikia nustatyti, nuo kurio puslapio norima pradėti numeraciją. Pavyzdžiui, jeigu 1 puslapyje yra turinys, tai numeraciją galima pradėti nuo tolesnio puslapio.

Turinį galima suformatuoti taip:
arabiški skaitmenys (1, 2, 3, ...);
mažieji romėniški skaitmenys (i, ii, iii, ...);
didieji romėniški skaitmenys (I, II, III, ...);
mažosios raidės (a, b, c, ...) i
didžiosios raidės (A, B, C, ...).

Standartinis tekstas puslapio numerio aprašui yra „% puslapis“.
Procento ženklas reiškia puslapio numerio rodymo padėtį, ir jo pašalinti negalima. Visas kitas tekstas gali būti bet koks.

Užrašius „% puslapis“, rodoma: „1 puslapis“, „2 puslapis“, „3 puslapis“ ir t.t.

Užrašius „- % -“, rodoma: „- 1 -“, „- 2 -“, „- 3 -“, ir t.t.

arba, užrašius „% fotoknygos puslapis, Joanos ir Bogdano sutuoktuvės“, rodoma" „1 fotoknygos puslapis, Joanos ir Bogdano sutuoktuvės“, „2 fotoknygos puslapis, Joanos ir Bogdano sutuoktuvės“ ir t.t.

Puslapių numerių atstumą nuo puslapio krašto galima nustatyti nuo 1 iki 10 mm.

Padėtis

Galima nustatyti tokią puslapių numeracijos padėtį:

Puslapis 1 | Puslapis 1 |  | Puslapis 1 | Puslapis 1 |  | Puslapis 1 | Puslapis 1
Viduje viršuje |  | Viršuje centre |  | Išorėje viršuje

Puslapis 1 | Puslapis 1 |  | Puslapis 1 | Puslapis 1 |  | Puslapis 1 | Puslapis 1
Viduje apačioje |  | Apačioje centre |  | Išorėje apačioje

Formatas

Teksto išvaizdą galima suformatuoti labai įvairiai. Galima naudoti įvairius šriftus, įvairius jų dydžius ir rūšis (pusjuodį, kursyvą), taip pat keisti spalvą.

Be to, galima nustatyti teksto rėmelius, jų spalvą ir storį, taip pat fono spalvą. Foną galima ištempti per visą puslapio plotį.

Patarimas: Jeigu pasirinkote juodą foną, išbandykite geltonus rėmelius aplink juodą tekstą - taip galima išgauti neono efektą. Pavyzdys:

## Objektų rėmelių įrankiai

Rėmeliai - tai vietos, skirtos nuotraukoms ir tekstams laikyti.

Toliau aprašyti įrankiai tinka tiek tuštiems rėmeliams, tiek rėmeliams su nuotraukomis arba tekstais.

### „Pasukti rėmelį į dešinę“ ir „Pasukti rėmelį į kairę“

Šiais įrankiais rėmeliai ir jų turinys pasukamas - visuomet 90°.
Norint rėmelį apversti „aukštyn kojom“, reikia šį mygtuką spragtelėti pele du kartus.

### „Tolesni rėmelių nustatymai“

Tai komandų grupė, kuriai priklauso tokie elementai:

#### „Pastumti aktyvius rėmelius atgal“ ir „Pastumti aktyvius rėmelius pirmyn“.

Rėmeliai ir jų turinys gali iš dalies tarpusavyje persidengti.

Čia galima reguliuoti rėmelių tarpusavio padėtį - kurie turėtų būti viršuje, o kurie apačioje.

Tekstų rėmeliai visuomet būna priekyje, ir juos galima pastumti, tačiau niekuomet negalima nustumti už nuotraukos.

#### „Nustatyti aktyvių rėmelių padėtį (dydį, padėtį ir pasukimą)“

Parinkties grupė „Nustatyti rėmelių padėtį“ leidžia visiškai kontroliuoti turinio dydį, padėti, pasukimą ir padidinimą. Šiai grupei priklauso trys anksčiau aprašyti procesai, ir dar mastelio reguliavimas viename lange. Šią funkciją galima rasti ir kontekstiniame meniu. Be to, galima pažymėti daug rėmelių ir reguliuoti jų parametrus vienu metu.

Dialogo lange yra keturi skirtukai: „Padėtis“, „Pasukimas“, „Dydis“ ir „Mastelis“.

Pagal išankstinius numatymus visuomet aktyvi parinktis „Įrašyti ...“.

##### „Mastelis“

Mastelio koeficientas nurodo nuotraukos padidinimą rėmelyje.

Galima palikti esamą mastelio koeficientą arba nustatyti naują.
Šis koeficientas nurodomas procentais kaip skaitinė vertė.

Ši parinktis neveikia teksto laukuose. Norint pakeisti teksto dydį, reikia pasinaudoti teksto formatavimo funkcija.

##### „Dydis“

Rėmelių dydį galima nurodyti centimetrais pagal absoliučias aukščio ir pločio vertes, arba pakeisti nuotraukos mastelį procentiškai. Tai veikai ir teksto laukuose.

##### „Pasukimas“

Pasirinkus „Nustatyti pasukimą“, nuotrauka pasukama absoliučiai. Pasukimas taikomas produkto rengyklės darbalaukiui.

Pasirinkus „Pasukti nuotraukas“, nuotraukos pasukamos santykinai. Pasukimas taikomas nuotraukai arba nuotraukos rėmeliui. Jeigu rėmelis jau pasuktas, nauja pasukimo vertė pridedama prie esamos.

Čia galima pasukti ir teksto laukus.

##### „Padėtis“

Naudojantis šia funkcija galima milimetro tikslumu nustatyti nuotraukų ir tekstų padėtį esamame išdėstyme.

Visą lauką riboja puslapio plotis (pagal vertikalią liniją) arba puslapio aukštis (pagal horizontalią liniją).
Todėl puslapio plotis reiškia visą dvigubą puslapį.

Galimos padėtys:
Ankstesnė padėtis: |  |  | "Visas nuotraukas pastumti vienodai" |
"Nustatyti horizontalios linijos vidurio tašką" |  |  | "Nustatyti vertikalios linijos vidurio tašką" |
"Išdėstyti dešinėje pagal vertikalią liniją" |  |  | "Išdėstyti kairėje pagal vertikalią liniją" |
"Išdėstyti apačioje pagal horizontalią liniją" |  |  | "Išdėstyti viršuje pagal horizontalią liniją" |

Vidurio taškas, dešinė, kairė, viršus apačia visuomet reiškia rėmelių padėtį esamame išdėstyme.
Vertikali ir horizontali linijos yra susijusios su išdėstymo plotu produkto rengyklėje.
Vidurio taško parinktyse galima rasti papildomų išdėstymo rėmelių parinkčių, kuriomis naudojantis galima centruoti.

Įspėjimas: Nuotraukų arba tekstų nereikėtų nustumti pernelyg toli, už matomo darbalangio lauko ribų. Jeigu elemento pažymėjimas išeis už rengyklės puslapio ribų, jo jau nebus galima sugrąžinti, kadangi jis bus automatiškai pašalintas iš projekto.

## Nuotraukos įrankiai

Jeigu rėmelyje yra nuotrauka ir jis yra pažymėtas, objekto įrankių juostoje rodomi papildomi įrankiai. Juos galima pasirinkti ir iš kontekstinio meniu (nuspaudus dešinįjį pelės klavišą):

### Kokybės rodiklis (jaustukas)

Didinant arba mažinant nuotraukas labai praverčia kokybės rodiklis įrankių juostoje - spalvotas jaustukas, leidžiantis įvertinti gatavo nuotraukos atspaudo kokybę (skiriamąją gebą).

Žalias, besišypsantis jaustukas reiškia, kad nuotraukos skiriamoji geba yra didelė, ir jos pakanka geros kokybės produktui gauti. Kitaip tariant, esant tokiai nuotraukos skiriamajai gebai nebus jokių kokybės nuostolių.

Geltonas, nesišypsantis jaustukas reiškia, kad nuotraukos skiriamoji geba nėra optimali geram produktui gauti. Kitaip tariant, pasirenkant tokį nustatymą, reikėtų atkreipti dėmesį, kad vaizdas gatavame produkte gali būti ne pačios geriausios kokybės.

Raudonas, „išsigandęs“ jaustukas reiškia, kad nuotraukos skiriamoji geba tikrai per maža, ir galutinis rezultatas tikrai bus nepatenkinamas.
(Apie tai papildomai įspėjama ir „Dėmesio“ ženklu to pačioje nuotraukoje.)
Tokios nuotraukos jokiu būdu nereikėtų naudoti, kadangi atspaudas bus su aiškiais trūkumais. Tokią nuotrauką reikia sumažinti, arba panaudoti kitą, geresnės skiriamosios gebos nuotrauką.

### „Sumažinti vaizdą“
„Padidinti vaizdą“

Šiomis funkcijomis keičiamas nuotraukos dydis išdėstymo rėmelyje. Pavyzdžiui, galima padidinti tam tikrą nuotraukos sritį (kadrą), kurį norima parodyti. Be to, tokį padidintą fragmentą galima stumdyti rėmelyje, laikant nuspaustą dešinįjį pelės klavišą.

Nuotrauką galima taip pat patogiai didinti arba mažinti pelės ratuku.

Tačiau visuomet reikia atkreipti dėmesį į kokybės rodiklį!

### „Nuotraukų apvadai ir šešėliai“

Norint geriau pateikti nuotrauką puslapio fone, jai galima suteikti paryškinančius apvadus.
Savybių parinktyse galima keisti apvadų storį ir spalvą .

Galima pridėti ir šešėlį - tačiau tai labiau tinka esant šviesiems fonams; tuomet sudaromas erdvinis efektas: susidaro įspūdis, kad nuotrauka yra virš puslapio.
Šešėlio parinktyse galima nustatyti šešėlio dydį (atstumą nuo nuotraukos krašto), intensyvumą ir apšvietimo kryptį, kurią galima nustatyti saulute ir gaubliu.

Naudojantis apžiūros funkcija galima iš karto įvertinti pasirinktų nustatymų rezultatą.

Tuos nustatymus galima pritaikyti pažymėtai nuotraukai, visoms puslapyje esančioms nuotraukoms arba visoms fotoknygos nuotraukoms.

### „Tolesni nuotraukų nustatymai“

Tai įrankių rinkinys, kurių funkcijos yra tokios:

#### „Pasukti nuotrauką rėmelyje į dešinę“
„Pasukti nuotrauką rėmelyje į kairę“

Abi šios funkcijos leidžia pasukti pažymėtą nuotrauką (ne rėmelį) 90°.
Tai turi reikšmės, kai pasirenkamas kitas išdėstymas: rėmelis lieka pasuktas, tačiau pasuktą nuotrauką grįžta į pradinę padėtį.

#### „Nustatyti nuotrauką kaip foną kairėje“
„Nustatyti nuotrauką kaip foną dešinėje“
„Nustatyti nuotrauką kaip foną“

Šiomis nuotraukomis nuotrauka nustatoma kaip fonas kairėje arba dešinėje pusėje, arba abiejose pusėse dvigubame puslapyje).

Kitaip nei standartinius fonus iš programos bibliotekos, savo sukurtus fonus galima redaguoti.

#### „Rodyti nuotrauką kataloge“

Naršyklėje, programos lango kairėje pusėje, rodoma nuotrauka kataloge.

#### „Rasti panašių nuotraukų...“

Naudojantis šia funkcija, esamame kataloge, iš kurio paimta pažymėta nuotrauka, ieškoma daugiau nuotraukų, nupaveiksluotų panašiu laiku arba panašių turinio atžvilgiu. Panašumo laipsnį galima nustatyti slankikliu. Nustačius „didelį panašumą“, rezultatų, be abejo, bus mažiau, tačiau jie bus tikslesni.

#### „Automatinis nuotraukų koregavimas laboratorijoje“

Automatinis nuotraukų koregavimas laboratorijoje (ABK) - tai laboratorijoje naudojama programinė įranga, kuri bando automatiškai pakoreguoti ekspozicijos, baltumo balanso bei kitų nuotraukos parametrų trūkumus, kad pagerėtų jos kokybė. Jeigu nuotrauka buvo apdorota rankiniu būdu ABK galima išjunti. ABK reikia išjungti ir ekstremaliomis sąlygomis paveiksluotų nuotraukų atveju, kad nebūtų iškraipytos spalvos. Pavyzdžiui, automatinis baltumo balansas išblukina raudonus saulėlydžio atspalvius.

#### „Redaguoti nuotraukas“

Atveriama nuotraukos apžiūra, drauge suteikiant redagavimo funkcijas. Dar informacijos galima rasti skyrelyje „Nuotraukų apžiūra“.
Jeigu redagavimas paleidžiamas iš produkto rengyklės, atlikus pakeitimus ir ruošiantis užverti redagavimą programa paklausia, ar atliktus pakeitimus įrašyti originalioje rinkmenoje, ar tik užsakyme.

## Teksto įrankiai

### Pridėti teksto lauką

Naujas teksto laukas (įdedamas į tekstui skirtą rėmelį) sukuriamas spragtelėjus pele „Naujas tekstas“ įrankių juostoje arba pasirinkus kontekstiniame meniu.

Naujas teksto laukas standartiškai pasirodo kairėje pusėje puslapio viršuje.
Po to jį reikia nustumti pele į pageidaujamą vietą.
Teksto lauke iš pradžių būna užrašyta - „Jūsų tekstas“.

### Teksto formatavimo įrankiai

Jeigu teksto laukas yra aktyvus (pažymėtas), įrankių juostoje ir kontekstiniame meniu pasirodo papildomos teksto formatavimo funkcijos:

#### Šrifto rūšies parinkimo sąrašas

Jūsų kompiuteryje esančių šriftų sąrašas.

#### Šrifto dydžio parinkimo sąrašas

Anksčiau pasirinkto šrifto esamų dydžių sąrašas.

#### „Nustatyti teksto spalvą“

Nustatoma pažymėto teksto spalva.

#### „Nustatyti teksto lauko fono spalvą“

Pažymėto teksto lauko fonas nuspalvinamas pasirinkta spalva.

#### „Tolesni teksto nustatymai...“

Tekstui skirtų komandų grupė:

##### „Pusjuodis“
„Kursyvas“
„Pabrauktas“

Nustatomas pažymėto teksto fragmento šrifto pobūdis.

##### „Į kairę“
„Į dešinę“
„Blokais“
„Sucentruotas“

Tai pastraipos formatai, taikomi teksto lauke esantiems tekstams. Jie turi įtakos visai pastraipai, kurioje yra žymeklis, arba visoms pažymėtoms pastraipoms.

##### „Nustatyti teksto lauko savybes...“

Čia galima nustatyti teksto atstumą nuo teksto lauko krašto. Tai turi reikšmės, jeigu buvo nustatyta tokio teksto lauko fono spalva.

#### Teksto formatavimo pakeitimai

Formatavimo pakeitimai turi įtakos tik naujai kuriamam tekstui, esančiam į dešinę nuo žymeklio, arba pažymėtam tekstui.
Norint pakeisti anksčiau suformatuotą tekstą, reikia jį pažymėti ir nustatyti jo formatavimą.

Tekstą galima pažymėti pele, vienu metu laikant nuspaustą kairįjį pelės klavišą arba spragtelint lauko pradžią ir laikant nuspaustą antrojo lygio (Shift) klavišą pažymėto lauko pabaigoje.
Vieną žodį galima pažymėti du kartus jį spragtelint pelės klavišu.
Visą teksto lauką galima pažymėti vienu metu nuspaudžiant valdymo („Ctr“) klavišą + „a“.
Pažymėjus tekstą pasirenkama pageidaujama funkcija.